dh-unibe/image-text_koenigsfelden-charters-post-1500 huggingface dataset:
Wir, Agnes, von gots gnaden wilent kuniginn ze Ungˀn, ✳ vˀgehen und tuͦn kunt
offenbar mit disem pˀef, ✳ als ùns von der herschaft von Oͤsterˀ gewaltklich
enpholhen wurden un̄ ouch noch enpholhen sint ✳ ze besetzennͤ und ze entsetzennͤ
un̄ nah unsmˀ willen ze wandelon ✳ die zwei hûser un̄ wonungen ze Loͧbspgˀ
und dem Stein bi Brugg, die wir ouch lange zit also gewandlet und
besetzet hab̄n, ✳ sol menklich wissen, ✳ daz wir da allen unsnˀ gewalt der
selb̄n zweiger hûser gentzlich enpholhen haben und geb̄n und enphelhē
mit disem brief ✳ einˀ jeklichen eptissin ze Kûnigsvelt, die jetz ist odˀ
hie nach wirt, ✳ daz si dieselb̄n zwei hûser als dike es notùrftig ist
und wenne es ir fuͤget, ✳ ouch nah der Minren Bruͦdˀ rat ze Kùnigsvelt, ze besetzennͤ und ze entsetzennͤ und ze wandeln, ✳ als da vor
geschrib̄n ist. ✳ und des zuͦ warem urkùnde, so hab̄n wir unser
ingsigel gehenket an disen prief, ✳ der geb̄n ist ze Kùnigsvelt an
dinstag nach unser frown tag ze mittem ougsten, nach Cristi geburt
druzehenhundtˀ jar un̄ dar nach in den sechzigosten jare. ✳
Königsf. 301
35
Kgsf. 301
Loùbsperg und Stein
under Brugg
Staatsarchiv
AARGAU
K
I ✳ 15 ✳
Loͧbsꝑg
Erlispach